Marx Brothers

D **Marx Brothers** si e amerikanischi Komikerdruppe gsi, wo dur Film, Färnsee- und Theaterufdritt mit musikaalische Iilaage bekannt worde isch und Komiker, wo noch ene choo si, maassgäblig inspiriert het. 

D Marx Brüeder si us ere Familie, wo z Yorkville in dr *Upper East Side* vo Nöi York gläbt het, im ene chliine jüüdische Kwardier, wo zwüschen em irisch-dütsche und em italiänische Kwardier gsi isch. D Familie vo dr Mueter, Minnie Schönberg (* 1864 as Minna Schönberg; † 1929), isch us Dornum im Ostfriesland iigwanderet, dr Vater Simon Samuel (Sam) Marx (1859–1933) isch us Mertzwiller im Elsass choo, was iim spööter si Spitznaame „Frenchie“ iibrocht het.

As *Marx Brothers* si ufdräte:
* dr Chico (Leonard Marx, 22. März 1887 – 11. Oktober 1961)
* dr Harpo (Adolph Arthur Marx, 23. Novämber 1888 – 28. Septämber 1964)
* dr Groucho (Julius Henry Marx, 2. Oktober 1890 – 19. August 1977)
* dr Gummo (Milton Marx, 23. Oktober 1892 – 21. April 1977)
* dr Zeppo (Herbert Marx, 25. Februar 1901 – 29. Novämber 1979) 
(Dr eltist Soon Manfred isch scho as Chind gstorbe, vor dr Geburt vom Chico.)

D Marx Brothers si uf em 20. Blatz in dr Liste vo de grösste 25 Filmlegände vo alle Zite, wo vom bekannte American Film Institute zämmegstellt worde isch.
## Film
dr änglisch Ditel in Chlammere (OmU = Original mit Underditel)
* 1929 - The Cocoanuts (nume OmU), Reschii: Robert Florey, Muusig: Irving Berlin
* 1930 - Animal Crackers, Reschii: Victor Heerman, Muusig: Bert Kalmar, Harry Ruby
* 1931 - Die Marx Brothers auf See (*Monkey Business*), Reschii: Norman Z. McLeod
* 1932 - Blühender Blödsinn (*Horse Feathers*), Reschii: Norman Z. McLeod, Muusig: Bert Kalmar, Harry Ruby
* 1933 - Die Marx Brothers im Krieg (*Duck Soup*), Reschii: Leo McCarey, Muusig: Bert Kalmar, Harry Ruby
* 1935 - Skandal in der Oper (*A Night at the Opera*), Reschii: Sam Wood, Muusig: Walter Jurmann
* 1937 - Die Marx Brothers: Ein Tag beim Rennen (*A Day at the Races*), Reschii: Sam Wood, Muusig: Walter Jurmann
* 1938 - Room Service (nume OmU), Reschii: William A. Seiter
* 1939 - Die Marx Brothers im Zirkus (*At the Circus*), Reschii: Edward Buzzell
* 1940 - Go West (*Go West*), Reschii: Edward Buzzell
* 1941 - Die Marx Brothers im Kaufhaus (*The Big Store*), Reschii: Charles Reisner
* 1946 - Eine Nacht in Casablanca (*A Night in Casablanca*), Reschii: Archie Mayo
* 1949 - Love Happy (*Love Happy*), (nur OmU), Reschii: David Miller

Anderi:
* Humor Risk, 1921 -  Churzstummfilm us Äigebrodukzioon, wo nie veröffentligt worden isch und jetzt verscholle isch
* The Story of Mankind, 1957 - dr Chico, Harpo und Groucho häi chliini Näberolle und dräte nit zämme uf

## Litratuur
* Charlotte Chandler: *Groucho und seine Freunde*. Rogner & Bernhard, München 1984, ISBN 3-8077-0200-8 (Originalusgoob *Hello, I Must Be Going*, New York 1978)
* Michael Barson (Hrsg.): *Die Marx Brothers Radio Shows*. Rogner & Bernhard, München 1989, ISBN 3-8077-0241-5 (Originalusgoob *Flywheel, Shyster, and Flywheel*, 1988)
* Rainer Nolden: *Die Marx Brothers*. Rowohlt, Reinbek 2002, ISBN 3-499-50454-5
* Ulrich Hoppe: *Die Marx Brothers. Ihre Filme - ihr Leben*. Heyne-Filmbibliothek Nr. 76. Heyne, München 1990, ISBN 3-453-86077-2
* Glenn Mitchell: *The Marx Brothers Encyclopedia*. Batsford, London 1996, ISBN 0-7134-7838-1
* Harpo Marx (und Rowland Barber): *Harpo Speaks... About New York. With an Introduction by E.L. Doctorow*. The Little Bookroom, New York, 2001 (=Reprint vo dr Usgoob vo 1961)., ISBN 1-892145-06-5. Harpo über d Chindhäit und d Jugend vo de Marx Brothers in dr Upper East Side.
* Groucho Marx: *Schule des Lächelns*. Übersetzig vo dr amerikanische Autobiographii *Groucho and Me* von 1959. Fischer Taschenbuch Verlag, 1981, ISBN 3-596-23667-3

## Filmdokumentazioone
* *Die unbekannten Marx Brothers* (*The Unknown Marx Brothers*). Färnseedokumentazioon vom David Leaf und John Scheinfeld, USA 1993, 120 Minute

## Weblingg

* 
* The Marx Brothers Museum (änglisch)
* Brivati Website über d Marx Brothers
* Die Marx Brothers bei Paramount Essay in dr Zitschrift FILMBULLETIN (PDF-Datei; 1,05 MB)
* Marx Brothers Out of Print - Scan vo zitgenössische Magazinbricht (änglisch)

## Fuessnoote